For indkarnerede fans af den unge troldmand er der rig mulighed for at stifte bekendtskab med hans nyeste bedrifter.

Både i Frederikshavn, Hjørring og Aalborg er der gode mulighed for at træde ind i troldmandsuniverset allerede fem minutter over midnat, natten til fredag, hvor den femte Harry potter-film, "Harry Potter og Fønixordenen" har premiere. Og der er endda stadig få pladser tilbage. I BioCity i Aalborg vises filmen hele 35 gange fra premieren fredag og weekenden over, Biocenter Hjørring byder ind med 13 forevisninger mens Palads 1-2-3 i Frederikshavn nøjes med 10 i løbet af weekenden.